ჯუზეპე აონცო

ჯუზეპე აონცო (დ. 1887 – გ. 1954) — იტალიელი მეზღვაური, რომელიც ცნობილი იყო პრემუდას ბრძოლაში მონაწილეობით.

 ცხოვრება და კარიერა 
ჯუზეპე აონცო დაიბადა სავონაში. მოზარდობის ასაკში მეზღვაური გახდა და 1907 წელს იტალიის საზღვაო ფლოტში გაიწვიეს, ორი კი წლის შემდეგ სამსახურიდან გაათავისუფლეს და კარიერა სამოქალაქო საზღვაო კაპიტნად დაიწყო. 1915 წელს, იტალიის პირველ მსოფლიო ომში ჩართვისთანავე, იგი კვლავ საზღვაო ოფიცრად გამოიძახეს და მალევე პრაპორშჩიკის წოდება მიენიჭა.

 პრემუდა 
1918 წლის 9-10 ივნისის ღამეს, ის იყო MAS-ის (ტორპედოს ნავი) კაპიტანი და ლუიჯი რიცოსთან ერთად პატრულირებდა ადრიატიკის ზღვაში, დღევანდელი ხორვატიის სანაპიროსთან, როდესაც აღმოაჩინეს ავსტრია-უნგრეთის დიდი ფლოტი. ლუიჯი რიცოს MAS-მა გაისროლა ტორპედო, რომელმაც ჩაძირა SMS Szent István, აონცომ თავისი ტორპედო ესროლა SMS Tegetthoff-ს, რომელსაც მოარტყა, თუმცა ტორპედოები არ აფეთქებულა. ამისთვის აონცომ მიიღო სამხედრო მამაცობის ოქროს მედალი და დაწინაურდა გემის ლეიტენანტად.

 გვიანდელი ცხოვრება 
1919 წელს აონცომ ფლოტი დატოვა და სხვადასხვა სავაჭრო გემის კაპიტნად მუშაობდა. 1940 წელს იგი ფლოტის ოფიცრად გაიწვიეს და სამხედრო ტრანსპორტისთვის გამოყენებული სხვადასხვა სავაჭრო გემის კაპიტნად მსახურობდა. 1945 წელს ის სავაჭრო გემების კაპიტნის თანამდებობას დაუბრუნდა.

 სქოლიო 

კატეგორია:გარდაცვლილი 1954
კატეგორია:დაბადებული 1887
კატეგორია:იტალიელები